Dóra Bársony

Dóra Bársony [bArŝonj], laŭ hungarlingve kutima nomordo Bársony Dóra estis hungara operkantisto, (mezosoprano, aldo). Ŝia origina familia nomo estis Báder, ŝia geedziĝa nomo estis (laŭ hungarlingve kutima nomordo) Himmler Tiborné, ŝia filino estis Erzsi Bársony.

Dóra Báder  naskiĝis la  (laŭ aliaj fontoj estas aliaj naskiĝjaroj) en Budapeŝto, ŝi mortis la  en Budapeŝto.

 Biografio 
Dóra Bársony devenis el juda familio. Ŝi akiris diplomon en Muzikakademio de Budapeŝto en 1910. Post siaj studoj ŝi aliĝis al trupo de Reĝa Operejo de Budapeŝto. En la sekva jaro ŝi havis stipendion, en 1912 ŝi estis membro de la Operejo. Ŝi estis ankaŭ gastokantisto en Germanio, Italio, Nacia Teatro (Szeged). Inter 1939 kaj 1945 ŝi povis kantadi nur antaŭ juda publiko, poste denove en la Operejo. En 1945 ŝi ricevis la titolon "eterna membro de la Operejo", post kelkaj jaroj ŝi retiriĝis. Ŝi ofte estis aŭdebla en koncertoj.

 El ŝia repertuaro 
 Ferenc Erkel: Bánk bán — Gertrudis
 Pongrác Kacsóh: János vitéz – duonpatrino
 Ákos Buttykay: Hamupipőke (Cindrulino) — Ludmilla
 Giuseppe Verdi:
 Rigoletto – Maddalena
 Aida – Amneris
 Falstaff – S-ino Quickly
 Georges Bizet: Carmen — titolrolo en 1916
 Richard Wagner:
 Die Meistersinger von Nürnberg — Magdalena
 Der Ring des Nibelungen — Erda; Schwertleite
 Das Rheingold — Erda
 Johann Strauß (filo):
 Die Fledermaus – grafo Orlovsky
 Der Zigeunerbaron — Cipra
 Léo Delibes: Lakmé — Mistress Bentson
 Pietro Mascagni: Cavalleria Rusticana – Lucia
 Giacomo Puccini: Madama Butterfly — Suzuki
 Gioachino Rossini: La barbiro de Sevilo — Berta
 Wolfgang Amadeus Mozart: La geedziĝo de Figaro – Marcellina
 Charles Gounod: Faust – Marta
 Jacques Offenbach: Les contes d'Hoffmann — Nikolao
 Camille Saint-Saëns: Samson kaj Dalila — ina titolrolo
 Arthur Sullivan: Mikado — Katisa
 Franz von Suppé: Boccaccio — titolrolo

 Fontoj 
 hungarlingva biografieto
 hungarlingva biografio kun foto 
 hungarlingva biografio kun foto

Kategorio:Hungaraj operkantistoj
Kategorio:Hungaraj judoj
Kategorio:Budapeŝtanoj